title: Propunere de regulament al Parlamentului european şi al Consiliului privind statisticile referitoare la carne şi la efectivele de animale

text:
               COMISIA COMUNITĂŢILOR EUROPENE

                                                  Bruxelles, 22.3.2007
                                                  COM(2007) 129 final

                                                  2007/0051 (COD)

                                     Propunere de

     REGULAMENT AL PARLAMENTULUI EUROPEAN ŞI AL CONSILIULUI

          privind statisticile referitoare la carne şi la efectivele de animale

                                (prezentată de Comisie)

RO                                                                                RO
 ---pagebreak---                                            EXPUNERE DE MOTIVE

           1) CONTEXTUL PROPUNERII
     120
             •   Motivele şi obiectivele propunerii
             Statisticile referitoare la carne şi la efectivele de animale sunt esenţiale pentru
             gestionarea pieţelor din UE. Legislaţia în vigoare devenise atât de complexă, încât s-a
             avut în vedere atât codificarea pe verticală, cât şi codificarea pe orizontală, dar aceasta
             nu a părut să fie calea optimă către o mai bună legiferare. De asemenea, s-a considerat
             că este esenţial ca statisticile referitoare la carnea de pasăre să fie adăugate la
             statisticile referitoare la carnea de porc, de vită, de oaie şi de capră.
             •   Contextul general
             Propunerea actuală corespunde obiectivelor cu privire la o mai bună legiferare, de
             simplificare şi de reducere a poverii asupra respondenţilor.
     130
             •   Prevederi existente
             Scopul propunerii actuale este simplificarea dispoziţiilor existente şi adaptarea acestora
             la noile nevoi ale Uniunii Europene. Legislaţia existentă, Directiva 93/23/CEE a
             Consiliului din 1 iunie 1993 privind anchetele statistice care trebuie efectuate în
             domeniul producţiei de porcine, Directiva 93/24/CEE a Consiliului din 1 iunie 1993
             privind anchetele statistice care trebuie efectuate în domeniul producţiei de bovine şi
             Directiva 93/25/CEE ˙a Consiliului din 1 iunie 1993 privind anchetele statistice care
             trebuie efectuate în domeniul producţiei de ovine şi caprine, trebuie prin urmare
             abrogate.

             •
     140
                 Coerenţa cu alte politici şi obiective ale Uniunii

             Statisticile vizate în prezenta propunere sunt esenţiale pentru gestionarea şi evaluarea
             politicii agricole comune.

             Regulamentul propus este în conformitate cu noua abordare politică a Comisiei privind
             simplificarea legislaţiei şi o mai bună legiferare, aşa cum este menţionat în
             Comunicarea din 14 noiembrie 2006 referitoare la „o revizuire strategică pentru o mai
             bună legiferare în Uniunea Europeană”1 şi la „reducerea poverii asupra respondenţilor,
             simplificare şi stabilirea priorităţilor în domeniul statisticilor comunitare”2. Acesta
             constituie una dintre acţiunile rapide identificate în Anexa III la Comunicarea din 24
             ianuarie 2007 referitoare la un „program de acţiune pentru reducerea poverilor
             administrative în Uniunea Europeană3.

     1
             Comunicarea Comisiei către Consiliu, Parlamentul European, Comitetul Economic şi Social European
             şi Comitetul Regiunilor COM(2006) 689 final: „O revizuire strategică pentru o mai bună legiferare în
             Uniunea Europeană”.
     2
             Comunicarea Comisiei către Parlamentul European şi Consiliu referitoare la „reducerea poverii asupra
             respondenţilor, simplificare şi stabilirea priorităţilor în domeniul statisticilor comunitare” (COM(2006)
             693 final).
     3
             Comunicarea Comisiei către Consiliu, Parlamentul European, Comitetul Economic şi Social European
             şi Comitetul Regiunilor COM(2007) 23 final: „Program de acţiune privind reducerea poverilor
             administrative în Uniunea Europeană”.

RO                                                          2                                                            RO
 ---pagebreak---             2) CONSULTAREA PĂRŢILOR INTERESATE ŞI EVALUAREA IMPACTULUI

               •   Consultarea părţilor interesate
     211       Metodele de consultare, principalele sectoare vizate şi profilul general al
               respondenţilor
               Propunerea a fost discutată cu producătorii de date (reprezentanţi ai Institutelor
               Naţionale de Statistică) şi serviciile Comisiei (DG AGRI) prin intermediul Grupurilor
               de lucru şi al Comitetului permanent pentru statistică agricolă (CPSA).
     212       Rezumatul răspunsurilor şi modul în care acestea au fost luate în considerare
               Propunerea actuală este rezultatul unor negocieri destul de intense între toate părţile
               interesate.

               •   Obţinerea şi utilizarea expertizei
     221       Expertiza vizată
               Reprezentanţii naţionali prezenţi la reuniunile Grupului de lucru al DG Eurostat
               „Statistici referitoare la produsele de origine animală” au fost experţi având cunoştinţe
               solide despre legislaţia existentă şi sistemele naţionale de colectare şi compilare a
               statisticilor referitoare la produsele de origine animală. Printre funcţionarii Comisiei
               s-au numărat experţi în analiză politică.
     223
               Principalele organizaţii/principalii experţi consultaţi

               Experţii au provenit de la Institutele Naţionale de Statistică şi DG AGRI. Comitetul
               permanent pentru statistică agricolă şi grupul de lucru al acestuia, „Statistici privind
               produsele de origine animală” au fost implicate şi consultate intens.
     2249
               Rezumatul opiniilor primite şi folosite

               Răspunsurile primite au fost foarte pozitive şi cooperante. Nu s-a menţionat existenţa
               vreunor riscuri potenţial grave, cu consecinţe ireversibile.
     225
               Întrucât propunerea actuală reprezintă o simplificare majoră a legislaţiei existente, nu
               s-au identificat riscuri.
     226
               Mijloace folosite pentru punerea la dispoziţia publicului a opiniilor experţilor

               Documentele de lucru şi procesele verbale ale reuniunilor SCAS şi ale grupurilor de
               lucru pot fi găsite pe site-ul CIRCA.

               •
     230
                   Evaluarea impactului

               Propunerea curentă este o simplificare a legislaţiei existente.

               Nici o campanie de informare şi nici o facilitate fiscală nu au fost considerate oportune.

RO                                                       3                                                  RO
 ---pagebreak---            3) ELEMENTELE JURIDICE ALE PROPUNERII

              •
     310
                  Rezumatul acţiunii propuse
              Prezentul regulament are ca scop să ofere statelor membre ale UE statistici referitoare
              la efectivele de animale (de două ori pe an pentru porcine şi bovine şi o dată pe an
              pentru ovine şi caprine), statistici lunare referitoare la sacrificări (capete şi greutatea în
              carcasă a porcinelor, bovinelor, ovinelor, caprinelor şi păsărilor de curte), precum şi
              previziuni despre producţia de carne (carne de porc, de vită, de oaie şi de capră).
              •   Baza juridică
              Articolul 285 din Tratatul de instituire a Comunităţii Europene constituie baza juridică
              pentru statisticile comunitare. În conformitate cu procedura de codecizie, Consiliul
              adoptă măsuri pentru producerea de statistici atunci când este necesar pentru
              desfăşurarea activităţilor Comunităţii. Prezentul articol stabileşte cerinţele referitoare la
              producerea de statistici comunitare, menţionând că acestea trebuie să respecte
              standardele de imparţialitate, fiabilitate, obiectivitate, independenţă ştiinţifică,
              rentabilitate şi confidenţialitate statistică.

              •
     320
                  Principiul subsidiarităţii
              Obiectivul prezentei propuneri, şi anume crearea unui cadru comun pentru producerea
              sistematică de statistici comunitare referitoare la efectivele de animale şi producţia de
              carne, nu poate fi realizat în mod suficient de statele membre.
              El poate fi realizat mai bine la nivel comunitar în temeiul unui act juridic comunitar,
              deoarece numai Comisia poate coordona armonizarea necesară a informaţiilor statistice
              la nivel comunitar, în timp ce colectarea datelor şi compilarea statisticilor comparabile
              referitoare la efectivele de animale şi producţia de carne pot fi organizate de statele
              membre. Comunitatea poate prin urmare să adopte măsuri în acest scop, în
              conformitate cu principiul subsidiarităţii stabilit în articolul 5 din tratat.

              •   Principiul proporţionalităţii
              Prezenta propunere respectă principiul proporţionalităţii din motivele de mai jos.
              În conformitate cu principiul proporţionalităţii, prezentul regulament se limitează la
              cerinţele minime de îndeplinire a obiectivului său şi, de asemenea, se limitează la ceea
              ce este necesar în acest scop. Prezentul regulament nu specifică mecanismele de
              colectare a datelor pentru fiecare stat membru, ci defineşte doar datele ce trebuie
              furnizate pentru a asigura o structură şi un calendar armonizate.
              Statele membre nu au nici o obligaţie de a aduce modificări propriilor sisteme
              administrative de producere a statisticilor referitoare la carne şi efectivele de animale.
              Singurul element nou propus pentru culegerea datelor în prezentul regulament se referă
              la carnea de pasăre şi deja este pus în aplicare la nivelul UE în temeiul unui acord tacit.
     332
              Cerinţa pentru statistici în locul rezultatelor anchetelor, frecvenţa redusă a unor
              transmiteri de date şi posibilitatea mai mare de a folosi alte surse decât anchetele (de
              ex. sursele administrative) ar trebui să reducă povara financiară şi administrativă
              asupra autorităţilor naţionale.

RO                                                     4                                                       RO
 ---pagebreak---               •   Alegerea instrumentelor

              Instrumentul propus: Regulamentul.

              Alte instrumente nu ar fi adecvate din motivele de mai jos.

              Alegerea instrumentului adecvat depinde de scopul legislativ. Având în vedere
              necesarul de informaţii la nivel european, tendinţa statisticilor comunitare a fost de a
              folosi mai degrabă regulamentele decât directivele pentru acte de bază. Un regulament
              este preferabil deoarece el stipulează aceeaşi legislaţie pentru întreaga Comunitate,
              statele membre neavând posibilitatea să o aplice în mod incomplet ori selectiv. El se
              aplică direct, ceea ce înseamnă că nu este nevoie să fie transpus în legislaţia naţională.
              În schimb, directivele, al căror scop este armonizarea legislaţiilor naţionale, sunt
              obligatorii pentru statele membre în ceea ce priveşte obiectivele lor, dar lasă
              autorităţilor naţionale libertatea de a alege forma şi metodele folosite pentru
              îndeplinirea acestor obiective. Ele trebuie, de asemenea, transpuse în legislaţia
              naţională. Folosirea unui regulament este în conformitate cu alte acte juridice în
              materie de statistică adoptate începând cu anul 1997.

           4) IMPLICAŢII BUGETARE
     409
              Propunerea nu are implicaţii cu privire la bugetul comunitar.

           5) INFORMAŢII SUPLIMENTARE

              •
     510
                  Simplificare
     511
              Propunerea prevede simplificarea legislaţiei, simplificarea procedurilor administrative
              pentru autorităţile publice (ale UE sau naţionale) şi simplificarea procedurilor
              administrative pentru persoanele din sectorul privat.
     513
              Defalcarea redusă a datelor pe regiuni şi dimensiuni de efective, frecvenţa redusă a
              anchetelor referitoare la porcine, scutirile acordate statelor membre cu populaţii de
              animale sub anumite praguri, precum şi termenele de transmitere armonizate vor
              simplifica munca administraţiilor UE şi naţionale.
     514
              Folosirea surselor administrative în locul anchetelor va reduce povara asupra
              respondenţilor.
     515
              Propunerea este inclusă în Programul legislativ şi de lucru al Comisiei sub referinţa
              ESTAT/2007/002.

              •
     520
                  Abrogarea legislaţiei existente

              Adoptarea propunerii va avea ca efect abrogarea legislaţiei existente.

              •
     560
                  Spaţiul Economic European

              Actul propus este de relevanţă pentru SEE şi astfel trebuie extins asupra Spaţiului
              Economic European.

RO                                                    5                                                    RO
 ---pagebreak---      .
                                                                  2007/0051 (COD)

                                                   Propunere de

           REGULAMENT AL PARLAMENTULUI EUROPEAN ŞI AL CONSILIULUI

                   privind statisticile referitoare la carne şi la efectivele de animale

                                       (Text cu relevanţă pentru SEE)

     PARLAMENTUL EUROPEAN ŞI CONSILIUL UNIUNII EUROPENE,

     având în vedere Tratatul de instituire a Comunităţii Europene şi în special articolul 285
     alineatul (1),

     având în vedere propunerea Comisiei4,

     hotărând în conformitate cu procedura prevăzută la articolul 251 din tratat5,

     întrucât:

     (1)    Directiva 93/23/CEE a Consiliului din 1 iunie 1993 privind anchetele statistice care
            trebuie efectuate în domeniul producţiei de porcine6, Directiva 93/24/CEE a
            Consiliului din 1 iunie 1993 privind anchetele statistice care trebuie efectuate în
            domeniul producţiei de bovine7 şi Directiva 93/25/CEE a Consiliului din 1 iunie 1993
            privind anchetele statistice care trebuie efectuate în domeniul producţiei de ovine şi
            caprine8 au fost modificate de mai multe ori. Întrucât în prezent sunt necesare noi
            modificări şi simplificări, aceste acte trebuie, din motive de claritate, să fie înlocuite în
            conformitate cu noua abordare politică a Comisiei privind simplificarea legislaţiei
            comunitare şi o mai bună legiferare.

     (2)    În scopul asigurării gestionării corespunzătoare a politicii agricole comune, în special
            atunci când sunt implicate pieţele cărnii de porc, de vită, de viţel, de oaie, de capră şi
            de pasăre, Comisia solicită date periodice despre tendinţele privind efectivele de
            animale şi producţia de carne de porc, de vită, de viţel, de oaie, de capră şi de pasăre.

     4
             JO C […], […], p. […]
     5
             JO C […], […], p. […]
     6
             JO L 149, 21.6.1993, p. 1. Directivă, astfel cum a fost modificată ultima dată prin Regulamentul (CE)
             nr. 1882/2003 al Parlamentului European şi al Consiliului (JO L 284, 31.10.2003, p. 1).
     7
             JO L 149, 21.6.1993, p. 5. Directivă, astfel cum a fost modificată ultima dată prin Regulamentul (CE)
             nr. 1882/2003 al Parlamentului European şi al Consiliului (JO L 284, 31.10.2003, p. 1).
     8
             JO L 149, 21.6.1993, p. 10. Directivă, astfel cum a fost modificată ultima dată prin Regulamentul (CE)
             nr. 1882/2003 al Parlamentului European şi al Consiliului (JO L 284, 31.10.2003, p. 1).

RO                                                        6                                                           RO
 ---pagebreak---      (3)   Regulamentul (CEE) nr. 571/88 al Consiliului din 29 februarie 1988 privind
           organizarea anchetelor comunitare asupra structurii exploataţiilor agricole9 prevede un
           program de patru anchete comunitare destinate furnizării de statistici referitoare la
           structura exploataţiilor agricole până în anul 2007.

     (4)   În conformitate cu Regulamentul (CE) nr. 1059/2003 al Parlamentului European şi al
           Consiliului din 26 mai 2003 privind instituirea unui nomenclator comun al unităţilor
           teritoriale de statistică (NUTS)10, toate statisticile statelor membre transmise Comisiei,
           care sunt defalcate pe unităţi teritoriale, ar trebui să folosească nomenclatorul NUTS.
           Ca atare, în vederea stabilirii unor statistici regionale comparabile, unităţile teritoriale
           ar trebui definite în conformitate cu nomenclatorul NUTS.

     (5)   Pentru a facilita aplicarea prezentului regulament, este necesară o strânsă cooperare
           între statele membre şi Comisie, iar acest lucru poate fi obţinut în special prin
           intermediul Comitetului permanent pentru statistică agricolă, înfiinţat prin Decizia
           72/279/CEE a Consiliului11.

     (6)   Măsurile prevăzute de prezentul regulament pentru producerea de statistici sunt
           necesare pentru desfăşurarea activităţilor Comunităţii. Întrucât obiectivul acţiunii
           propuse, şi anume crearea unui cadru juridic comun pentru producerea sistematică de
           statistici comunitare referitoare la carne şi la efectivele de animale în statele membre,
           nu poate fi realizat în mod suficient de statele membre şi, prin urmare, poate fi realizat
           mai bine la nivel comunitar, Comunitatea poate adopta măsuri în conformitate cu
           principiul subsidiarităţii enunţat la articolul 5 din tratat. În conformitate cu principiul
           proporţionalităţii, enunţat în acelaşi articol, prezentul regulament nu depăşeşte ceea ce
           este necesar pentru realizarea obiectivelor sale.

     (7)   Regulamentul (CE) nr. 322/97 al Consiliului din 17 februarie 1997 privind statisticile
           comunitare12 oferă un cadru de referinţă pentru dispoziţiile prezentului regulament. În
           special, el prevede obligaţia de respectare a standardelor de imparţialitate, fiabilitate,
           obiectivitate, independenţă ştiinţifică, rentabilitate şi confidenţialitate statistică.

     (8)   Măsurile necesare pentru punerea în aplicare a prezentului regulament ar trebui
           adoptate în conformitate cu Decizia 1999/468/CE a Consiliului din 28 iunie 1999 de
           stabilire a modalităţilor de exercitare a competenţelor de punere în aplicare conferite
           Comisiei13.

     (9)   În special, Comisiei trebuie să i se confere puteri de definire a condiţiilor în care
           adoptă conţinutul rapoartelor de calitate şi adaptează anexele. Având în vedere că
           astfel de măsuri au un domeniu general de aplicare şi sunt destinate modificării
           elementelor neesenţiale ale regulamentului respectiv ori suplimentării acestuia prin
           adăugarea de noi elemente neesenţiale, măsurile ar trebui adoptate în conformitate cu

     9
           JO L 56, 02.03.1988, p. 1. Regulament astfel cum a fost modificat ultima dată prin Regulamentul (CE)
           nr. 204/2006 al Comisiei (JO L 34, 7.2.2006, p. 3).
     10
           JO L 154, 21.06.2003, p. 1. Regulament astfel cum a fost modificat ultima dată prin Regulamentul (CE)
           al Comisiei nr. /2007 (JO L, …...2007, p. ).
     11
           JO L 179, 07.08.1972, p. 1.
     12
           JO L 52, 22.2.1997, p. 1. Regulament, astfel cum a fost modificat prin Regulamentul (CE)
           nr. 1882/2003 (JO L 284, 31.10.2003, p.1).
     13
           JO L 184, 17.07.1999, p. 23. Decizie, astfel cum a fost modificată prin Decizia 2006/512/CE (JO L 200,
           22.7.2006, p. 11).

RO                                                      7                                                           RO
 ---pagebreak---             procedura de reglementare cu control, în temeiul articolului 5 litera (a) din Decizia
            1999/468/CE a Consiliului.

     (10)   Comitetul permanent pentru statistică agricolă a fost consultat.

     ADOPTĂ PREZENTUL REGULAMENT:

                                               Articolul 1

                                                Obiectul

     Scopul prezentului regulament este crearea unui cadru comun pentru producerea sistematică
     de statistici comunitare referitoare la efectivele de animale şi producţia de carne, în special

             –     Statistici referitoare la efectivele de porcine, de bovine, de ovine şi de caprine;

             –     Statistici referitoare la sacrificările de porcine, de bovine, de ovine, de caprine
                   şi de păsări de curte;

             –     Estimări privind producţia de carne de porc, de vită, de oaie şi de capră.

                                               Articolul 2

                                                Definiţii

     În sensul prezentului regulament, definiţiile sunt cele stabilite în anexa I la prezentul
     regulament.

                                           SECŢIUNEA I

                                               Articolul 3

                                          Sfera de cuprindere

     1.      Statele membre produc statistici referitoare la numărul de porcine, bovine, ovine şi
             caprine deţinute în exploataţiile agricole aflate pe teritoriul lor.

     2.      Statele membre ce efectuează anchete prin sondaj ţin cont de un număr suficient de
             exploataţii agricole reprezentând cel puţin 95% din întreaga populaţie, aşa cum este
             determinat de ultima anchetă privind structura exploataţiilor agricole.

                                               Articolul 4

                                  Frecvenţa şi perioada de referinţă

     1.      Statisticile referitoare la efectivele de porcine sunt produse de două ori pe an, cu
             trimitere la o zi din luna mai/iunie şi o zi din luna noiembrie/decembrie. Statele
             membre a căror populaţie de porcine este mai mică de 3 milioane de capete pot

RO                                                  8                                                    RO
 ---pagebreak---               produce aceste statistici doar o dată pe an, cu trimitere la o zi din luna
              noiembrie/decembrie.

     2.       Statisticile referitoare la efectivele de bovine sunt produse de două ori pe an, cu
              trimitere la o zi din luna mai/iunie şi o zi din luna noiembrie/decembrie. Statele
              membre a căror populaţie de bovine este mai mică de 1,5 milioane de capete pot
              produce aceste statistici doar o dată pe an, cu trimitere la o zi din luna
              noiembrie/decembrie.

     3.       Statisticile referitoare la efectivele de ovine sunt produse o dată pe an, cu trimitere la
              o zi din luna noiembrie/decembrie, de acele state membre a căror populaţie de ovine
              este de 500.000 de capete sau mai mult.

     4.       Statisticile referitoare la efectivele de caprine sunt produse o dată pe an, cu trimitere
              la o zi din luna noiembrie/decembrie, de acele state membre a căror populaţie de
              caprine este de 500.000 de capete sau mai mult.

                                                Articolul 5

                                                 Categorii

     Statisticile referitoare la efectivele de animale sunt produse pentru categoriile stabilite în
     anexa II la prezentul regulament.

                                                Articolul 6

                                        Cerinţe legate de precizie

     1.       Statele membre care efectuează anchete prin sondaj iau măsurile necesare pentru ca
              rezultatele extrapolate ale anchetelor naţionale să respecte cerinţele de precizie
              stabilite în anexa III la prezentul regulament.

     2.       Comisia poate permite statelor membre să folosească alte surse decât anchetele în
              cazuri justificate în mod corespunzător.

     3.       În cazul altor surse decât anchetele, statele membre asigură că nivelul de precizie al
              acestora este cel puţin egal cu nivelul de precizie necesar în cazul anchetelor.

                                                Articolul 7

                                        Termene de transmitere

     1.       Statele membre informează Comisia despre statisticile provizorii referitoare la
              efectivele de animale înainte de:

     – 15 septembrie a aceluiaşi an pentru statisticile din mai/iunie;

     – 15 februarie a anului următor pentru statisticile din noiembrie/decembrie.

RO                                                   9                                                     RO
 ---pagebreak---      2.       Statele membre informează Comisia despre statisticile finale referitoare la efectivele
              de animale înainte de:

     – 15 octombrie a aceluiaşi an pentru statisticile din mai/iunie;

     – 1 aprilie a anului următor pentru statisticile din noiembrie/decembrie.

                                                Articolul 8

                                           Statistici regionale

     Statisticile din noiembrie/decembrie vor fi defalcate după unităţile teritoriale clasificate în
     nomenclatorul NUTS 2, definite în Regulamentul (CE) nr. 1059/2003. Ca excepţie, aceste
     statistici pot fi furnizate numai pentru unităţile teritoriale clasificate în nomenclatorul NUTS 1
     în cazul Germaniei şi al Regatului Unit.

                                           SECŢIUNEA II

                         STATISTICI REFERITOARE LA SACRIFICĂRI

                                                Articolul 9

                                          Sfera de cuprindere

     Statele membre produc statistici referitoare la numărul şi greutatea în carcasă a porcinelor, a
     bovinelor, a ovinelor, a caprinelor şi a păsărilor de curte sacrificate în abatoarele de pe
     teritoriul lor şi a căror carne este considerată adecvată consumului uman. Statele membre
     furnizează de asemenea estimări privind sacrificările în afara abatoarelor, în aşa fel încât
     statisticile să includă toate porcinele, bovinele, ovinele, caprinele şi păsările de curte
     sacrificate pe teritoriul lor.

                                               Articolul 10

                                   Frecvenţa şi perioada de referinţă

     1.       Statisticile referitoare la sacrificările în abatoare sunt produse lunar de fiecare stat
              membru. Perioada de referinţă este luna calendaristică.

     2.       Statisticile referitoare la sacrificările în afara abatoarelor sunt produse anual de
              fiecare stat membru. Perioada de referinţă este anul calendaristic.

                                               Articolul 11

                                                Categorii

     Statisticile referitoare la sacrificări sunt produse pentru categoriile stabilite în anexa IV la
     prezentul regulament.

RO                                                  10                                                    RO
 ---pagebreak---                                                Articolul 12

                                        Termene de transmitere

     Statele membre informează Comisia despre statisticile referitoare la sacrificări în termen de
     60 de zile după perioada de referinţă.

                                          SECŢIUNEA III

                         PREVIZIUNI DESPRE PRODUCŢIA DE CARNE

                                               Articolul 13

                                          Sfera de cuprindere

     Statele membre folosesc statisticile menţionate în secţiunea I şi II, precum şi alte informaţii
     disponibile, pentru a elabora previziuni despre oferta lor de porcine, bovine, ovine şi caprine.
     Această ofertă este exprimată ca producţie naţională brută, corespunzătoare numărului de
     porcine, bovine, ovine şi caprine sacrificate, plus soldul operaţiunilor de comerţ
     intracomunitar şi extern cu animale vii din aceste specii.

                                               Articolul 14

                                  Frecvenţa şi perioada de referinţă

     1.       Estimările pentru porcine şi bovine sunt efectuate de două ori pe an de fiecare stat
              membru.

     2.       Estimările pentru ovine sunt efectuate o dată pe an de acele state membre a căror
              populaţie de ovine este de 500.000 de capete sau mai mult.

     3.       Estimările pentru caprine sunt efectuate o dată pe an de acele state membre a căror
              populaţie de caprine este de 500.000 de capete sau mai mult.

     4.       Estimările acoperă patru trimestre pentru porcine, trei semestre pentru bovine şi două
              semestre pentru ovine şi caprine.

                                               Articolul 15

                                                Categorii

     Previziunile sunt elaborate pentru categoriile stabilite în anexa V la prezentul regulament.

RO                                                  11                                                  RO
 ---pagebreak---                                                Articolul 16

                                        Termene de transmitere

     Statele membre informează Comisia despre estimările pentru producţia de carne înainte de:

             –     15 februarie pentru previziuni începând cu luna ianuarie şi până la sfârşitul
                   celui de-al patrulea trimestru al anului curent pentru porcine, până la sfârşitul
                   primului semestru al anului următor pentru bovine şi până la sfârşitul celui
                   de-al doilea semestru al anului curent pentru ovine şi caprine;

             –     15 septembrie pentru previziuni începând cu luna iulie a anului curent şi până
                   la sfârşitul celui de-al doilea trimestru al anului următor pentru porcine şi până
                   la sfârşitul celui de-al doilea semestru al anului următor pentru bovine;

                                           SECŢIUNEA IV

                                      DISPOZIŢII GENERALE

                                               Articolul 17

                                                Rapoarte

     1.      Statele membre informează Comisia despre orice modificare metodologică sau de alt
             tip, care ar influenţa în mod considerabil aceste statistici. Acest lucru va fi făcut nu
             mai târziu de trei luni de la intrarea în vigoare a respectivei modificări.

     2.      O dată la trei ani, şi pentru prima dată la douăsprezece luni de la adoptarea
             prezentului regulament, statele membre pun la dispoziţia Comisiei rapoarte de
             calitate privind statisticile referitoare la efectivele de animale, statisticile referitoare
             la sacrificări şi previziunile despre producţia de carne. Conţinutul acestor rapoarte de
             calitate va fi definit de Comisie în conformitate cu procedura prevăzută la articolul
             19 alineatul (2).

     3.      Se ţine cont de principiul conform căruia costurile şi sarcinile suplimentare trebuie să
             se încadreze în limite rezonabile.

                                               Articolul 18

                                           Măsuri de aplicare

     1.      În conformitate cu procedura menţionată la articolul 19 alineatul (2), se adoptă
             următoarele măsuri necesare pentru punerea în aplicare a prezentului regulament:

                    (a)     definiţia conţinutului rapoartelor de calitate ce trebuie furnizate de
                            statele membre (articolul 17 alineatul (2));

                    (b)     modificările anexelor.

RO                                                   12                                                     RO
 ---pagebreak---      2.       Se ţine cont de principiul conform căruia beneficiile actualizării trebuie să prevaleze
              asupra costurilor, precum şi de principiul conform căruia costurile şi sarcinile
              suplimentare trebuie să se încadreze în limite rezonabile.

                                                Articolul 19

                                         Procedura comitetului

     1.       Comisia este asistată de Comitetul permanent pentru statistică agricolă, înfiinţat prin
              articolul 1 din Decizia 72/279/CEE a Consiliului.

     2.       Atunci când se face o trimitere la prezentul alineat, se aplică articolul 5 litera (a)
              paragrafele (1) până la (4) şi articolul 7 din Decizia 1999/468/CE, cu respectarea
              dispoziţiilor articolului 8 din respectiva decizie.

                                                Articolul 20

                                                 Abrogare

     1.       Directivele 93/23/CEE, 93/24/CEE şi 93/25/CEE ale Consiliului se abrogă.

     2.       Orice trimitere la directivele abrogate se interpretează ca trimitere la prezentul
              regulament.

                                                Articolul 21

                                           Intrarea în vigoare

     Prezentul regulament intră în vigoare în a douăzecea zi de la data publicării sale în Jurnalul
     Oficial al Uniunii Europene.

     Se aplică de la 1 ianuarie 2008.

     Prezentul regulament este obligatoriu în toate elementele sale şi se aplică direct în toate statele
     membre.

     Adoptat la Bruxelles,

     Pentru Parlamentul European,                  Pentru Consiliu,
     Preşedintele                                  Preşedintele

RO                                                   13                                                    RO
 ---pagebreak---                                                 ANEXA I

                                                Definiţii

     În sensul prezentului regulament, se aplică următoarele definiţii:

                      (a)    „exploataţie agricolă” astfel cum este definită în Regulamentul (CEE)
                             nr. 571/88 al Consiliului;

                      (b)    „anchetă prin sondaj” astfel cum este definită în Regulamentul (CEE)
                             nr. 571/88 al Consiliului;

                      (c)    prin „porcine” se înţelege animale domestice din specia Sus;

                      (d)    prin „bovine” se înţelege animale domestice din speciile Bos taurus,
                             Bubalus bubalus şi Beefalo;

                      (e)    categorii de bovine:

                                     Anexa II                         Anexele IV şi V

     Viţei                                                            Bovine cu o greutate vie mai
                                                                      mică de 300 kg şi care nu au
                                                                      încă dentiţie definitivă

     Viţei de sacrificiu             Bovine cu vârsta sub un an
                                     pentru sacrificare ca viţei

     Tauri                                                            Bovine mascule necastrate şi
                                                                      care nu sunt incluse în
                                                                      categoria viţeilor

     Boi                                                              Bovine mascule castrate şi
                                                                      care nu sunt incluse în
                                                                      categoria viţeilor

     Juninci                         Bovine femele cu vârsta de Bovine femele care nu au
                                     doi ani sau mai mult şi care fătat încă şi care nu sunt
                                     nu au fătat încă             incluse în categoria viţeilor

     Juninci de sacrificiu           Juninci    crescute     pentru
                                     producţia de carne

     Alte juninci                    Juninci     crescute   pentru
                                     reproducere şi destinate să
                                     înlocuiască vaci de lapte sau
                                     alt tip de vaci

     Vaci                            Bovine femele care au fătat Bovine femele care au fătat
                                     (inclusiv cele în vârstă de
                                     până la doi ani)

RO                                                  14                                               RO
 ---pagebreak---      Vaci de lapte                    Vaci crescute exclusiv sau în
                                      principal pentru a produce
                                      lapte pentru consumul uman
                                      şi/sau pentru produse lactate,
                                      inclusiv vaci de sacrificiu
                                      (îngrăşate sau nu în perioada
                                      dintre ultima lactaţie şi
                                      sacrificiu).

     Alte vaci                        Alte vaci decât vacile de
                                      lapte, inclusiv, dacă e cazul,
                                      vaci de povară

                     (f)     prin „ovine” se înţelege animale domestice din specia Ovis;

                     (g)     categorii de ovine:

             Oi şi mioare împerecheate: ovine femele care au fătat deja cel puţin o dată, precum şi
             cele care au fost împerecheate pentru prima dată.

             Oi de lapte: oi ţinute exclusiv sau în principal pentru a produce lapte destinat
             consumului uman şi/sau procesării sub formă de produse lactate. Sunt incluse şi oile
             de lapte reformate (îngrăşate sau nu în perioada dintre ultima lactaţie şi sacrificare).

             Alte oi: alte oi decât oile de lapte.

             Miei: ovine mascule sau femele de până la 12 luni.

                     (h)     prin „caprine” se înţelege animale domestice din specia Capra;

                     (i)     prin „păsări de curte” se înţelege păsări domestice din speciile Gallus
                             domesticus (pui), Meleagris (curcani), Anas (raţe) şi Anser anser dom
                             (gâşte), printre altele. Tot printre păsări de curte se pot număra
                             păsările domestice din speciile Coturnix (prepeliţe), Phasianus
                             (fazani), Numida meleagris dom (bibilică), Colombinae (porumbei), şi
                             Struthio camelus (struţi). Nu sunt incluse aici păsările crescute în
                             captivitate în scopuri cinegetice şi nu pentru producţia de carne.

                     (j)     prin „carcasă” se înţelege corpul unui animal după sacrificare şi
                             prelucrare;

                     (k)     prin „greutate în carcasă”:

             – în cazul porcinelor, se înţelege greutatea corpului rece al animalului sacrificat,
               întreg sau tăiat în două în lungime, după eliminarea sângelui şi a viscerelor şi după
               îndepărtarea limbii, a părului, a copitelor, a organelor genitale, a grăsimii pentru
               topit, a rinichilor şi a diafragmei;

             – în cazul bovinelor, se înţelege greutatea corpului rece al animalului sacrificat,
               după îndepărtarea pielii, a sângelui şi a viscerelor şi după îndepărtarea organelor

RO                                                   15                                                 RO
 ---pagebreak---         genitale externe, a membrelor în dreptul oaselor carpus şi tarsus, a capului, a cozii,
        a rinichilor şi grăsimilor renale, precum şi a ugerului;

     – în cazul ovinelor şi caprinelor, se înţelege greutatea corpului rece al animalului
       sacrificat, după îndepărtarea pielii, a sângelui şi a viscerelor şi după îndepărtarea
       capului (tăiat la nivelul articulaţiei antlanto-occipitale), a copitelor (tăiate la
       nivelul articulaţiilor carpo-metacarpale sau tarsometatarsale), a cozii (tăiată între
       cea de-a şasea şi cea de-a şaptea vertebră caudală) şi a organelor genitale (inclusiv
       a ugerului);

     – în cazul păsărilor de curte, se înţelege greutatea corpului rece al păsării sacrificate,
       după îndepărtarea sângelui, a penelor şi a viscerelor. Sunt incluse de asemenea
       organele comestibile ale păsărilor de curte, cu excepţia ficatului gras.

            (l)     prin „abator” se înţelege orice unitate înregistrată şi aprobată în mod
                    oficial, folosită pentru sacrificarea şi prelucrarea animalelor a căror
                    carne este destinată consumului uman.

RO                                          16                                                    RO
 ---pagebreak---                                                       ANEXA II

                        Statistici referitoare la efectivele de animale, pe categorii

     Porcine:

                purcei cu o greutate vie sub 20 kg

                purcei cu o greutate de 20 kg sau mai mult, dar sub 50 kg

                porci pentru îngrăşat, inclusiv scroafe şi vieri reformaţi cu o greutate vie:

                      de 50 kg sau mai mult, dar sub 80 kg

                      de 80 kg sau mai mult, dar sub 110 kg

                      de 110 kg sau mai mult

                porci pentru reproducere, cu o greutate vie de 50 kg şi mai mult:

                      vieri

                      scroafe împerecheate, dintre care:

                              scroafe împerecheate pentru prima dată

                      alte scroafe, dintre care:

                              scroafe tinere care nu au fost încă împerecheate

     Bovine:

                bovine cu vârsta sub un an

                      viţei de sacrificiu

                      altele:

                              masculi

                              femele

                bovine cu vârsta între 1 şi 2 ani:

                      masculi

                      femele:

                              animale de sacrificiu

                              altele

RO                                                       17                                     RO
 ---pagebreak---                 bovine cu vârsta de 2 ani şi mai mult:

                      masculi

                      femele:

                               juninci:

                                       juninci de sacrificiu

                                       altele

                               vaci:

                                       vaci de lapte

                                       altele

                bivoli:

                      bivoliţe pentru reproducere

                      alţi bivoli

     Ovine:

                oi şi mioare împerecheate:

                      oi de lapte şi mioare de lapte împerecheate

                      alte oi şi mioare împerecheate

                alte ovine

     Caprine:

                capre care au fătat deja o dată şi capre care au fost împerecheate:

                      capre care au fătat deja o dată

                      capre împerecheate pentru prima dată

                alte caprine

RO                                                         18                         RO
 ---pagebreak---                                               ANEXA III

                                       Cerinţe legate de precizie

     În cazul anchetelor privind efectivele de animale, erorile de eşantionare pentru rezultatele din
     fiecare stat membru nu depăşesc (cu un interval de încredere de 68%):

     a) 2% din numărul total de porcine (5% în cazul în care populaţia de porcine numără sub
     1.000.000 de capete);

     b) 1% din numărul total de bovine (5% în cazul în care populaţia de bovine numără sub
     1.000.000 de capete);

     c) 1,5% din numărul total de vaci (5% în cazul în care populaţia de vaci numără sub 500.000
     de capete);

     d) 2% din numărul total de ovine şi caprine (5% în cazul în care populaţia de ovine şi caprine
     numără sub 1.000.000 de capete).

RO                                                 19                                                   RO
 ---pagebreak---                                               ANEXA IV

                           Statistici referitoare la sacrificări, pe categorii

     Porcine: nu există defalcare

     Bovine:

               viţei

               juninci

               vaci

               tauri

               boi

     Ovine:

               miei

               altele

     Caprine: nu există defalcare

     Păsări de curte:

               pui

               curcani

               raţe

RO                                                 20                            RO
 ---pagebreak---                                                  ANEXA V

                              Previziuni despre producţia de carne, pe categorii

     Porcine: nu există defalcare

     Bovine:

               viţei

               juninci

               vaci

               tauri şi boi

     Ovine: nu există defalcare

     Caprine: nu există defalcare

RO                                                   21                            RO


				|

		52012PC0393

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 443/2009 pentru a defini modalitățile de realizare a obiectivului prevăzut pentru anul 2020 de reducere a emisiilor de CO2 generate de autoturismele noi /* COM/2012/0393 final - 2012/0190 (COD) */

			   	EXPUNERE DE
MOTIVE
1.           CONTEXTUL
PROPUNERII
·
Contextul general
UE a stabilit drept obiectiv limitarea
schimbărilor climatice mondiale la o creștere a temperaturii cu 2° C peste
nivelurile preindustriale. Pentru a atinge acest obiectiv, emisiile globale trebuie
să atingă nivelul maxim în 2020 și să fie reduse cu cel puțin 50% la nivel
mondial până în 2050 față de 1990. Consiliul European a reconfirmat obiectivul
UE de reducere cu 80-95% până în 2050 față de nivelul înregistrat în 1990, în
contextul reducerilor pe care trebuie să le facă țările dezvoltate ca grup.
Politicile actuale ar determina o reducere a
emisiilor de GES (gaze cu efect de seră) de numai 40% până în 2050. Comunicarea
Comisiei intitulată „Foaie de parcurs pentru trecerea la o economie competitivă
cu emisii scăzute de dioxid de carbon până în 2050”[1] stabilește modul în care poate
fi îndeplinit cel mai rentabil cu putință obiectivul de reducere a emisiilor pe
plan național cu 80% până în 2050. Foaia de parcurs arată că fiecare sector al
economiei trebuie să-și aducă contribuția și, în funcție de scenariu, în
comparație cu 1990, emisiile din sectorul transporturilor trebuie să fie între
+20 și -9% până în 2030 și să înregistreze o scădere de 54% până la 67% până în
2050[2].
În timp ce emisiile din alte sectoare sunt în
general în scădere, transportul rutier este unul dintre puținele sectoare în
care emisiile au crescut rapid. Între 1990 și 2008, emisiile generate de
transportul rutier au crescut cu 26%. În 2008, aproximativ 70% din emisiile de
CO2 generate de transport proveneau din transportul rutier[3]. Prin urmare, este a doua sursă
ca mărime de emisii de GES în UE și contribuie cu aproximativ o cincime din
emisiile totale de CO2 ale UE.
În martie 2011, Comisia a adoptat documentul
intitulat „Foaie de parcurs pentru un spațiu european unic al transporturilor –
Către un sistem de transport competitiv și eficient din punct de vedere al
resurselor”. Aceasta stabilește o strategie în domeniul transporturilor care
își propune să reducă GES cu 60% până în 2050.
·
Regulamentul
Regulamentul (CE) nr. 443/2009 stabilește
obiectivul de reducere a emisiilor de CO2 pentru parcul de
autoturisme noi până în 2020. Regulamentul
prevede o acțiune în două etape. Au fost
stabilite modalitățile de îndeplinire a obiectivului pentru prima perioadă,
până în 2015. Pentru a doua perioadă, până în 2020,
obiectivul nu poate fi îndeplinit fără punerea în aplicare a modalităților
necesare în acest scop, care urmează a fi determinate în cadrul unei examinări. Acest obiectiv a fost stabilit în cadrul procedurii
de codecizie și nu se revine asupra lui în cadrul examinării.
Incapacitatea de a stabili sau a pune în
aplicare modalitățile menționate ar avea un efect prejudiciabil asupra
producătorilor de vehicule și a furnizorilor de piese care au nevoie de
siguranță în ceea ce privește tehnologia și mijloacele necesare pentru
atingerea obiectivului.
Modalitățile sunt aspecte ale punerii în
aplicare care influențează modul în care este atins obiectivul privind
emisiile. Printre principalele modalități în
actualul regulament se numără curba valorilor limită care este definită de
parametrul de utilitate și funcția care descrie relația dintre parametrul de
utilitate și emisiile de CO2 (care stabilește forma și panta). Alte modalități includ sistemul primei pentru
emisiile suplimentare, ecoinovațiile, derogările, asocierea, introducerea
progresivă a obiectivelor și acordarea de credite suplimentare pentru o
perioadă limitată de timp.
2.           Consultarea
părților interesate și evaluarea impactului
Consultarea părților interesate
·
Experți externi
Un studiu extern intitulat „Sprijin pentru
revizuirea Regulamentului (CE) nr. 443/2009 în ceea ce privește emisiile de CO2
provenite de la autoturisme”[4]
a prezentat principala analiză pe care se bazează prezenta propunere. Acesta
include o evaluare a diferitelor modalități și evaluează costurile acestora. Pentru a evalua efectele globale ale obiectivelor
pentru 2020 a fost utilizat modelul PRIMES-TREMOVE.
·
Consultarea părților interesate
Părțile interesate au fost consultate formal
prin intermediul unui chestionar online și printr-o reuniune între părțile
interesate. Informațiile primite de la părțile
interesate au fost luate în considerare la evaluarea diverselor opțiuni
posibile de reglementare a emisiilor de CO2 generate de autoturisme.
–
Consultarea publică
În toamna anului 2011 s-a desfășurat o
consultare publică online. Răspunsurile oferă
în general un mesaj clar că reglementarea emisiilor provenite de la autoturisme
este importantă, ar trebui să fie efectuată în conformitate cu obiectivele GES
pe termen lung, să se bazeze pe volumul mediu de emisii generate de
autoturismele noi și să fie neutră din punct de vedere tehnologic. Opiniile au fost extrem de împărțite cu privire la
întrebarea dacă legislația actuală funcționează bine.
Principalul motiv pare a fi că mulți sunt de părere că legislația
actuală nu este suficient de solidă. Există o
adeziune puternică pentru stabilirea obiectivelor pentru perioada de dincolo de
2020, fără a aduce atingere altor măsuri care pot fi puse în aplicare. Rezultatele consultării publice au fost sintetizate
și publicate[5].
–
Reuniunea părților interesate
La 6 decembrie 2011, a avut loc o reuniune a
părților interesate. A fost prezentat studiul
complet și au fost publicate prezentările din cadrul reuniunii, împreună cu un
rezumat al discuțiilor[6]. Participanții nu a exprimat vreun dezacord
substanțial în legătură cu analiza prezentată; ONG-urile
au susținut că, deoarece costurile sunt mai scăzute decât se preconizase,
obiectivele ar trebui să fie mai stricte.
Evaluarea impactului
A fost pregătită o evaluare a impactului
comună care sprijină actuala propunere și o propunere echivalentă de modificare
a Regulamentului (UE) nr. 510/2011. S-a recurs
la o abordare amplă pentru identificarea unor opțiuni strategice care să
acopere întrebările ridicate în legislație, cele ridicate de punerea în
aplicare și aspectele evaluate în studiile care analizează metodele posibile de
îmbunătățire a eficienței legislației. Au fost
analizate următoarele aspecte:
a) opțiunea statu-quo;
b) modalitățile de îndeplinire a obiectivului
privind autoturismele;
c) simplificarea și reducerea sarcinii
administrative;
d) adaptare la noul ciclu de testare;
e) forma și strictețea legislației după 2020.
Pe baza unei analize a impactului economic,
social și de mediu, evaluarea impactului a ajuns la următoarele concluzii:
·
Masa ar trebui să rămână parametrul de utilitate
pentru autoturisme; curba valorilor limită ar
trebui să continue să fie liniară.
·
Dovezile arată că panta curbei ar trebui să fie
stabilită la un nivel relativ scăzut pentru a reduce denaturările pieței.
·
Primele pentru emisiile suplimentare ar trebui să
fie menținute la 95 euro pe g/km pe vehicul.
·
Regulamentul ar trebui actualizat pentru a-l alinia
la Tratatul de la Lisabona.
·
Procedura de derogare ar trebui simplificată prin
introducerea, pentru cei mai mici producători, a unei excluderi de minimis
de la obligația de a avea un obiectiv în ceea ce privește emisiile de CO2. De asemenea, ar trebui acordată o flexibilitate mai
mare în ceea ce privește data acordării derogărilor pentru un volum mic de
producție.
3.           ELEMENTELE
JURIDICE ALE PROPUNERII
UE a luat deja măsuri în acest domeniu atunci
când a adoptat Regulamentul (CE) nr. 443/2009, bazat pe capitolul referitor la
mediu din tratat. Piața unică permite, de
asemenea, adoptarea de măsuri la nivelul UE, mai degrabă decât la nivelul
statelor membre, pentru a asigura cerințe comune în ansamblul UE și, prin
urmare, pentru a reduce la minimum costurile pentru producători.
Adoptarea propunerii nu va duce la abrogarea
legislației în vigoare.
Rezumatul acțiunii propuse
Propunerea modifică Regulamentul în sensul
punerii în aplicare a modalităților de a îndeplini obiectivul de 95 g CO2/km
pentru autoturismele noi, obiectiv care trebuie să fie atins până în 2020.
Principalele modalități puse în aplicare sunt următoarele:
–
Parametrul de utilitate continuă să fie masa
vehiculului în stare de funcționare.
–
Curba valorilor limită rămâne liniară, cu o pantă
de 60 % în comparație cu parcul de referință, care este menținut la nivelul
parcului din 2006, în conformitate cu curba valorilor limită pentru 2015.
–
Creditele suplimentare pentru autoturismele cu
emisii mai mici de 35 g CO2/km sunt introduse între anii 2020 și 2023
cu un multiplu de 1,3 și limitate la o sumă cumulată de 20 000 de vehicule per
producători de-a lungul duratei regimului respectiv.
–
Obiectivul de derogare pentru producătorii de nișă
este actualizat pentru 2020.
–
Producătorii care reprezintă mai puțin de 500 de
înmatriculări de autoturisme noi pe an sunt excluși de la obligația de a avea
un obiectiv privind emisiile de CO2.
–
Se permite o flexibilitate mai mare în ceea ce
privește calendarul deciziilor prin care se acordă derogări pentru un volum mic
de producție.
–
Ecoinovațiile sunt menținute atunci când este pusă
în aplicare o procedură revizuită de testare.
–
Primele pentru emisiile suplimentare sunt menținute
la 95 euro pe g/km pe vehicul.
–
Dispozițiile privind procedura comitetului sunt
actualizate pentru a fi compatibile cu Tratatul de la Lisabona.
Deoarece industria beneficiază de indicațiile
privind regimul de reglementare care va intra în vigoare după 2020, propunerea
prevede o reexaminare cel târziu până la 31 decembrie 2014.
4.           IMPLICAȚII
BUGETARE
Propunerea nu implică resurse financiare
suplimentare.
5.           ELEMENTE
OPȚIONALE
·
Clauza de reexaminare/de revizuire/privind
încetarea de drept a efectelor juridice
Propunerea include o clauză de reexaminare.
·
Spațiul Economic European
Actul propus se referă la un subiect de
interes pentru Spațiul Economic European și ar trebui, prin urmare, extins la
acesta.
2012/0190 (COD)
Propunere de
REGULAMENT AL PARLAMENTULUI EUROPEAN ŞI
AL CONSILIULUI
de modificare a Regulamentului (CE) nr. 443/2009
pentru a defini modalitățile de realizare a obiectivului prevăzut pentru anul 2020
de reducere a emisiilor de CO2 generate de autoturismele noi
PARLAMENTUL
EUROPEAN ŞI CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 192 alineatul (1),
având în vedere propunerea Comisiei Europene,
după transmiterea proiectului de act
legislativ către parlamentele naționale,
având în vedere avizul Comitetului Economic și
Social European[7],
având în vedere avizul Comitetului Regiunilor[8],
hotărând în conformitate cu procedura
legislativă ordinară,
întrucât:
(1)       În temeiul articolului 13
alineatul (5) din Regulamentul (CE) nr. 443/2009 al Parlamentului European și
al Consiliului din 23 aprilie 2009 de stabilire a standardelor de performanță
privind emisiile pentru autoturismele noi, ca parte a abordării integrate a
Comunității de a reduce emisiile de CO2 generate de vehiculele
ușoare[9]
Comisia revizuiește modalitățile de realizare în mod rentabil a obiectivului de
95 g de CO2/km până în 2020, în special formula din anexa I și
derogările de la articolul 11. Propunerea de
modificare a regulamentului trebuie să fie formulată într-un mod cât mai neutru
posibil din punct de vedere concurențial, echitabil din punct de vedere social
și durabil.
(2)       Este necesar să se precizeze
că, pentru a verifica respectarea obiectivului de 95g
de CO2/km, emisiile de CO2
ar trebui să continue să fie măsurate în conformitate cu Regulamentul
(CE) nr. 715/2007 al Parlamentului European și al Consiliului din 20 iunie 2007
privind omologarea de tip a autovehiculelor în ceea ce privește emisiile
provenind de la vehiculele ușoare pentru pasageri și de la vehiculele ușoare
comerciale (Euro 5 și Euro 6) și privind accesul la informațiile referitoare la
repararea și întreținerea vehiculelor[10]
și cu măsurile de punere în aplicare a acestuia, precum și cu ajutorul
tehnologiilor inovatoare.
(3)       Având în vedere costurile
ridicate ale cercetării și dezvoltării și ale producției per unitate pe care le
reprezintă primele generații de vehicule cu emisii scăzute de dioxid de carbon,
este indicat să se accelereze și să se faciliteze, în mod temporar și într-o
măsură limitată, procesul introducerii acestora pe piața Uniunii în stadiile
lor inițiale de comercializare.
(4)       Având în vedere impactul
disproporționat pe care îl are asupra micilor producători obligația de a
respecta cerințele specifice privind emisiile, definite în funcție de
utilitatea vehiculului, sarcina administrativă mare pe care o creează procedura
de derogare și beneficiile marginale în ceea ce privește reducerea emisiilor de
CO2 ale vehiculelor vândute de acești constructori, producătorii
care reprezintă mai puțin de 500 de autoturisme noi pe an sunt excluși din
domeniul de aplicare al obiectivului privind emisiile specifice și de la prima
pentru emisiile suplimentare.
(5)       Procedura de acordare a
derogărilor pentru micii producători ar trebui simplificată pentru a permite o
mai mare flexibilitate în ceea ce privește termenele de depunere a cererilor de
derogare de către producători și deciziile Comisiei de a o acorda.
(6)       Procedura de acordare a
derogărilor pentru producătorii de nișă ar trebui să continue în 2020. Cu toate acestea, pentru a garanta faptul că
efortul de reducere a emisiilor cerut producătorilor de nișă este în
concordanță cu cel al marilor producători, începând cu anul 2020 trebuie să se
aplice un obiectiv cu 45% mai mic decât media emisiilor specifice ale
producătorilor de nișă în 2007.
(7)       Pentru a permite industriei
automobilelor să realizeze investiții și inovări pe termen lung, este de dorit
să se furnizeze indicații cu privire la modul în care prezentul regulament ar
trebui modificat pentru perioada de după 2020. Aceste indicații ar trebui să se
bazeze pe o evaluare a ratei de reducere necesare în conformitate cu obiectivele
climatice pe termen lung ale Uniunii și a implicațiilor pentru dezvoltarea
tehnologiilor rentabile de reducere a emisiilor de CO2 pentru
autoturisme. Prin urmare, este de dorit ca aceste aspecte să fie reexaminate,
Comisia să înainteze un raport și, după caz, să se facă propuneri pentru
obiectivele pentru perioada de după 2020.
(8)       Regulamentul solicită
Comisiei să efectueze o evaluare a impactului cu scopul de a revizui
procedurile de testare astfel încât acestea să reflecte în mod adecvat
performanțele reale în materie de emisii de CO2 ale autoturismelor. Această activitate se desfășoară în contextul
elaborării unei proceduri de testare la nivel mondial a autoturismelor și
utilitarelor ușoare (World Light Duty Test
Procedure) în cadrul Comisiei
Economice pentru Europa a Organizației Națiunilor Unite, însă nu este încă
finalizată. Având în vedere cele de mai sus,
anexa I la Regulamentul (CE) nr. 443/2009 stabilește limitele de emisii pentru
anul 2020, măsurate în conformitate cu Regulamentul (CE) nr. 715/2007 și cu
anexa XII la Regulamentul (CE) nr. 692/2008. În
cazul în care procedurile de testare sunt modificate, limitele stabilite în
anexa I ar trebui să fie adaptate pentru a se asigura o rigoare comparabilă
pentru producători și clase de vehicule.
(9)       Ar trebui adaptată formularea
articolului 3 alineatul (2) din Regulamentul (CE) nr. 443/2009, astfel
încât noțiunea de întreprindere asociată să fie în conformitate cu dispozițiile
Regulamentului (CE) nr. 139/2004 din 20 ianuarie 2004 privind controlul
concentrărilor economice între întreprinderi[11],
precum și cu articolul 3 alineatul (2) din Regulamentul (UE) nr. 510/2011 al
Parlamentului European și al Consiliului din 11 mai 2011 de stabilire a unor
standarde de performanță pentru vehiculele utilitare ușoare noi, ca parte a
abordării integrate a Uniunii de reducere a emisiilor de CO2
generate de vehiculele ușoare[12].

(10)     Regulamentul (CE) nr. 443/2009
conferă Comisiei competențe în ceea ce privește punerea în aplicare a unora
dintre dispozițiile sale, în conformitate cu procedurile prevăzute în Decizia 1999/468/CE
a Consiliului din 28 iunie 1999[13].
Ca urmare a intrării în vigoare a Tratatului de la Lisabona, aceste competențe
trebuie aliniate la articolele 290 și 291 din Tratatul privind funcționarea
Uniunii Europene.
(11)     Pentru a asigura condiții
uniforme de punere în aplicare a Regulamentului (CE) nr. 443/2009,
Comisiei ar trebui să i se confere competențe de executare. Aceste competențe
ar trebui să fie exercitate în conformitate cu Regulamentul (UE) nr. 182/2011
al Parlamentului European și al Consiliului din 16 februarie 2011 de stabilire
a normelor și principiilor generale privind mecanismele de control de către
statele membre al exercitării competențelor de executare de către Comisie[14].
(12)     Comisiei ar trebui să i se
delege competența de a adopta acte în conformitate cu articolul 290 din
Tratatul privind funcționarea Uniunii Europene, pentru a-i permite să
completeze normele referitoare la derogările de la obiectivele privind emisiile
specifice, să modifice cerințele în materie de date în scopul monitorizării
emisiilor de CO2 și să adapteze formulele pentru calcularea
emisiilor specifice de CO2 prevăzute în anexa I în funcție de
schimbarea valorii masei vehiculului și procedura de testare reglementară
utilizată pentru măsurarea emisiilor specifice de CO2 menționate în
Regulamentul (CE) nr. 715/2007. Este deosebit de important ca, pe parcursul
activităților pregătitoare, Comisia să desfășoare consultări adecvate, inclusiv
la nivel de experți. Atunci când pregătește și elaborează acte delegate,
Comisia ar trebui să asigure transmiterea simultană, la timp și adecvată a
documentelor relevante către Parlamentul European și Consiliu.
(13)     Este necesar să se rețină
metoda de stabilire a obiectivului pe baza unei relații liniare între
utilitatea autoturismului și obiectivul său de reducere a emisiilor de CO2,
exprimată în formulele prevăzute în anexa I, întrucât acest lucru permite să se
păstreze diversitatea pieței de autoturisme și capacitatea producătorilor de a
satisface diferitele nevoi ale consumatorilor, evitând totodată eventualele denaturări
nejustificate ale pieței.
(14)     Comisia a evaluat
disponibilitatea datelor privind amprenta la sol și utilizarea acestora ca
parametru de utilitate în formulele prevăzute în anexa I. Aceste date sunt
disponibile, iar utilizarea lor potențială a fost examinată în evaluarea
impactului; pe baza respectivei evaluări, s-a concluzionat că parametrul de
utilitate utilizat în formula pentru 2020 ar trebui să fie masa. Cu toate
acestea, în viitoarea reexaminare ar trebui să se aibă în vedere reducerea
costului și avantajele legate de utilizarea amprentei la sol ca parametru de
utilitate.
(15)     Prin urmare, Regulamentul (CE)
nr. 443/2009 ar trebui modificat în consecință,
ADOPTĂ PREZENTUL
REGULAMENT:
Articolul 1

Regulamentul (CE) nr. 443/2009 se modifică
după cum urmează:
(1)
La articolul 1, al doilea paragraf se înlocuiește
cu următorul text:
„Prezentul regulament stabilește un obiectiv,
aplicabil începând cu anul 2020 parcului de mașini noi, de a atinge o medie a
emisiilor de 95 g CO2/km, în conformitate cu Regulamentul (CE) nr. 715/2007
și cu anexa XII la Regulamentul (CE) nr. 692/2008, cu măsurile de punere în
aplicare a acestuia, precum și cu ajutorul tehnologiilor inovatoare ”.
(2)
La articolul 2, se adaugă următorul alineat (4):
‘4.      Articolul 4, articolul 8 alineatul (4)
literele (b) și (c), articolul 9 și articolul 10 alineatul (1) literele (a) și
(c) nu se aplică în cazul unui producător care produce, împreună cu toate
întreprinderile sale asociate, mai puțin de 500 de autoturisme noi
înmatriculate în UE în anul calendaristic precedent.”
(3)
La articolul 3 alineatul (2) litera (a), prima
liniuță se înlocuiește cu următorul text:
„- prerogative de a exercita mai mult de jumătate
din drepturile de vot sau”
(4)
După articolul 5 se introduce următorul articol:
„Articolul 5a
Credite suplimentare pentru obiectivul de 95 g
CO2/km
1..      La calcularea mediei emisiilor specifice
de CO2, fiecare autoturism nou cu emisii specifice de CO2
mai mici de 35 g CO2/km va fi considerat echivalent cu 1,3
autoturisme în perioada dintre 20202 și 2023 și cu 1 autoturism în perioada de
după 2024.
2.       Numărul maxim de autoturisme noi care
trebuie luat în considerație pentru aplicarea multiplicatorilor stabiliți la
alineatul (1) pentru perioada 2020 – 2023 nu va depăși un total cumulat de 20 000
de înmatriculări noi de autoturisme per producător.”
(5)
La articolul 8, alineatul (9) se înlocuiește cu
următorul text:
"9.      Comisia adoptă norme detaliate
privind procedurile de monitorizare și raportare a datelor în temeiul
prezentului articol și privind aplicarea anexei II, prin intermediul actelor de
punere în aplicare. Actele de punere în aplicare respective se adoptă în
conformitate cu procedura de examinare menționată la articolul 14 alineatul (2).
Comisia poate să adopte acte delegate în
conformitate cu articolul 14a, pentru a modifica anexa II în ceea ce privește
cerințele în materie de date și parametrii datelor”.
(6)
La articolul 9, alineatul (3) se înlocuiește cu
următorul text:
"3.      Comisia adoptă modalitățile de
colectare a primelor pentru emisiile suplimentare menționate la alineatul (1)
prin intermediul actelor de punere în aplicare. Actele de punere în aplicare
respective se adoptă în conformitate cu procedura de examinare menționată la
articolul 14 alineatul (2).”
(7)
Articolul 11 se modifică după cum urmează:
(a)      La alineatul 3, se elimină ultima teză.
(b)     La alineatul (4) al doilea paragraf,
litera (b) se înlocuiește cu următorul text:
„(b)    dacă aplicarea se referă la literele (a)
și (b) din anexa I punctul 1, un obiectiv privind emisiile care reprezintă o
reducere de 25% față de media emisiilor specifice de CO2 în 2007
sau, în cazul în care mai multe întreprinderi asociate depun o singură cerere,
o reducere de 25 % față de media calculată între valorile medii ale emisiilor
specifice de CO2 ale fiecăreia dintre aceste întreprinderi în 2007.”
(c)     La alineatul (4) al doilea paragraf se
adaugă următoarea literă (c):
„(c)    dacă aplicarea se referă la litera (c)
din anexa I punctul 1, un obiectiv privind emisiile care reprezintă o reducere
de 45% față de media emisiilor specifice de CO2 în 2007 sau, în
cazul în care mai multe întreprinderi asociate depun o singură cerere, o
reducere de 45% față de media calculată între valorile medii ale emisiilor
specifice de CO2 ale fiecăreia dintre aceste întreprinderi în 2007.”

(8)
(b)     Alineatul (8) se înlocuiește cu următorul
text:
"8.      Comisia adoptă acte delegate în
conformitate cu articolul 14a care prevede norme pentru a completa alineatele (1)
- (7) din prezentul articol, în ceea ce privește criteriile de eligibilitate
pentru derogări, conținutul cererilor, precum și conținutul și evaluarea
programelor de reducere a emisiilor specifice de CO2.”
(9)
La articolul 12 alineatul (2), prima teză se
înlocuiește cu următorul text:
„Comisia adoptă dispoziții detaliate privind o
procedură de aprobare a tehnologiilor inovatoare menționate la alineatul (1)
prin intermediul actelor de punere în aplicare. Actele de punere în aplicare
respective se adoptă în conformitate cu procedura de examinare menționată la
articolul 14 alineatul (2) din prezentul regulament”.
(10)
Articolul 13 se modifică după cum urmează:
(a)     La alineatul (2), al treilea paragraf se
înlocuiește cu următorul text:
„Măsurile respective se adoptă prin intermediul
unor acte delegate adoptate în conformitate cu articolul 14a”.
(b)     Al doilea paragraf din alineatul (3) se
elimină.
(c)     Alineatul (5) se înlocuiește cu următorul
text:
"5. Până la 31 decembrie 2014, Comisia
procedează la reexaminarea obiectivelor privind emisiile specifice,
modalitățile și alte aspecte din prezentul regulament în vederea stabilirii
obiectivelor privind emisiile de CO2 pentru autoturismele noi pentru
perioada de după 2020”.
(d)     Alineatul (7) se înlocuiește cu următorul
text:
"7.      Comisia este împuternicită să adopte
acte delegate în conformitate cu articolul 14a pentru a adapta formulele
prevăzute în anexa I, cu scopul de a reflecta eventualele schimbări în
procedura de testare reglementară utilizată pentru măsurarea emisiilor
specifice de CO2 menționate în Regulamentul (CE) nr. 715/2007 și în
Regulamentul (CE) nr. 692/2008, asigurând totodată faptul că cerințele de
reducere a emisiilor aplicabile producătorilor și vehiculelor de utilitate
diferită în cadrul procedurilor de testare vechi și noi se caracterizează
printr-o rigoare comparabilă.”
(11)
Articolul 14 se înlocuiește cu următorul text:
„Articolul 14
Procedura comitetelor
1.       Comisia este asistată de Comitetul
schimbărilor climatice instituit prin articolul 9 din Decizia nr. 280/2004/CE a
Parlamentului European și a Consiliului. Acesta este un comitet în sensul Regulamentului
(UE) nr. 182/2011.
2.       Atunci când se face trimitere la
prezentul alineat, se aplică articolul 5 din Regulamentul (UE) nr. 182/2011.”
(12)
Se inserează următorul articol 14a:
„Articolul 14a
Exercitarea delegării
1.       Comisia este abilitată să adopte acte
delegate, cu respectarea condițiilor prevăzute în prezentul articol.
2.       Comisia este abilitată să adopte actele
delegate menționate la articolul 8 alineatul (9) al doilea paragraf, articolul 11
alineatul (8), articolul 13 alineatul (2) al treilea paragraf și articolul 13
alineatul (7) pe parcursul unei perioade nedeterminate de la [data intrării în
vigoare a prezentului regulament].
3.       Parlamentul European sau Consiliul poate
revoca în orice moment delegarea de competențe menționată la articolul 8 alineatul
(9) al doilea paragraf, articolul 11 alineatul (8), articolul 13 alineatul (2)
al treilea paragraf și articolul 13 alineatul (7). O decizie de revocare pune
capăt delegării de competențe menționate în respectiva decizie. Decizia de
revocare intră în vigoare în ziua următoare datei publicării deciziei în
Jurnalul Oficial al Uniunii Europene sau la o dată ulterioară specificată în
decizie. Decizia nu aduce atingere valabilității actelor delegate aflate deja
în vigoare.
4.       De îndată ce adoptă un act delegat,
Comisia îl notifică simultan Parlamentului European și Consiliului.
5.       Un act delegat adoptat în conformitate cu
articolul 8 alineatul (9) a doilea paragraf, articolul 11 alineatul (8),
articolului 13 alineatul (2) al treilea paragraf și articolul 13 alineatul (7)
intră în vigoare numai dacă nu a fost formulată nicio obiecție de către
Parlamentul European sau de către Consiliu în termen de 2 luni de la
notificarea Parlamentului European și a Consiliului cu privire la actul
respectiv sau dacă, înainte de expirarea acestui termen, atât Parlamentul
European, cât și Consiliul au informat Comisia că nu au obiecții. Termenul în
cauză se prelungește cu două luni la inițiativa Parlamentului European sau a
Consiliului.
(13)
La punctul 1 din anexa I, se adaugă următoarea
literă (c):
„(c)       Din 2020:
Emisiile specifice de CO2 = 95 + a × (M
– M0)
unde:
M = masa vehiculului în kilograme (kg)
M0 = valoarea adoptată în conformitate
cu articolul 13 alineatul (2)
a = 0,0333.”
Articolul 2

Prezentul regulament intră în vigoare în a
treia zi de la data publicării în Jurnalul Oficial al Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru
Parlamentul European,                     Pentru Consiliu,
Președintele                                                  Președintele
[1]               COM/2011/0112 final
[2]               Cu excepția emisiilor din transportul maritim
internațional
[3]               EU
transport in figures 2011 (Cifre privind transportul în UE în 2011),
Comisia Europeană
[4]               http://ec.europa.eu/clima/policies/transport/vehicles/cars/docs/study_car_2011_en.pdf
[5]               http://ec.europa.eu/clima/consultations/0012/index_en.htm
[6]               http://ec.europa.eu/clima/events/0048/index_en.htm
[7]               JO C , , p. .
[8]               JO C , , p. .
[9]               JO L 140, 5.6.2009, p. 1.
[10]             JO L 171, 29.6.2007, p. 1.
[11]             JO L 24, 29.1.2004, p. 1.
[12]             JO L 145, 31.5.2011, p. 1.
[13]             JO L 184, 17.7.1999, p. 23.
[14]             JO L 55 din 28.2.2011, p. 13.